The Legend of the 7 Golden Vampires
The Legend of the 7 Golden Vampires (), ponekad prikazivan i pod naslovom The Seven Brothers Meet Dracula () je britansko-hongkonški igrani film snimljen 1974. godine u režiji Roya Warda Bakera i Chang Cheha. Nastao je u produkciji znamenitog britanskog studija Hammer Films te predstavlja deveti i posljednji film iz njegove serije o Grofu Drakuli, odnosno jedan od dva filma iste godine napravljenih u koprodukciji sa hongkonškim studijem Shaw Brothers. Lik Drakule u filmu tumači John Forbes-Robertson, a radnja se događa u Kini 1904. godine gdje je Drakula, preuzevši tijelo taoističkog svećenika, stvorio vampirsku vojsku i počeo terorizirati jedno selo, pa u pomoć seljanima dolazi znameniti lovac na vampire Van Helsing (čiji lik tumači Peter Cushing).

The Legend je predstavljao najneobičniji od svih Hammerovih filmova o Drakuli, prije svega zbog žanrovske kombinacije standardnog gotskog horora sa kung fu filmom. Snimanje su, međutim, obilježile brojne poteškoće, vezane uz nepoznavanje jezika među članovima ekipe. Najveći nedostatak je bila odluka Christophera Leeja da prestane glumiti Drakulu. Iako je dio kritičara film nazvao zabavnim, nije doživio neki naročiti uspjeh, te je Hammer odustao od planova za sljedeći nastavak, koji se trebao snimati u Indiji.

Uloge
 Peter Cushing ... Profesor Lawrence Van Helsing
 John Forbes-Robertson ... Grof Dracula 
 David de Keyser ... glas Grofa Dracule (van špice)
 Robin Stewart ... Leyland Van Helsing
 Julie Ege ... Vanessa Buren
 Robert Hanna ... British Consul
 David Chiang ... Hsi Ching
 Shih Szu ... Mai Kwei 
 Chan Shen ... Visoki svećenik Kah/Domaćin Grofa Dracule
 Liu Chia-Yung ... Hsi Kwei (strijelac)
 Huang Pei-Chih ... Hsi Po-Kwei (kopljanik)
 Wang Chiang ... Hsi San (blizanac mačevalac)
 Feng Ko-An ... ubica
 Hsu Hsia ... ubica

Vanjske veze
 
 
 
The Legend of the 7 Golden Vampires at BFI Screenonline

Britanski filmovi
Hongkonški filmovi
Horor filmovi
Filmovi fantastike
Filmovi o borilačkim vještinama